Drie sterf in gru-ongeluk op N2Foto: Netcare 911 Chris Botha, woordvoerder van Netcare 911, het gesê dit is nie duidelik hoe die ongeluk plaasgevind het nie, maar wrakstukke was oor ŉ paar honderd meter op die hoofweg versprei. Slegs een baan op die N2 was oop vir verkeer wat vir ure geraak is weens die ongeluk. “Toe paramedici op die toneel aankom, het hulle gevind twee mans is reeds in die ongeluk dood. ŉ Vragmotorbestuurder het ook ernstige beserings opgedoen en paramedici het alles in hul vermoë gedoen om die man te stabiliseer. Hy is aan ŉ asemhalingsmasjien gekoppel en na ŉ hospitaal in Umhlanga gehaas. Ongelukkig is hy met sy aankoms by die hospitaal dood,” het Botha gesê. Die ander pasiënte is op die toneel behandel voordat hulle met ambulanse na verskillende hospitale geneem is. Die polisie was op die toneel om die ongeluk te ondersoek.